NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2016-09-07):
Ďakujeme, pán minister. A ja sa ospravedlňujem organizačnému odboru, pretože dostala som noty k vedeniu, len som mala zlepené papiere. Takže, pán spravodajca, nech sa páči, týmto vám dávam slovo. Pán poslanec Michal Bagačka, ktorého určil navrhnutý gestorský výbor pre hospodárske záležitosti, nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 132, za 126, hlasovania sa zdržali 6. Konštatujem, že vládny návrh ústavného zákona sme schválili . Prosím teraz pani poslankyňu Takáčovú, pardon, pani poslankyňu Tkáčovú, aby uvádzala hlasovanie k tlači č. 1430, a t. j. k vládnemu návrhu zákona o pestovaní geneticky modifikovaných rastlín v poľnohospodárskej výrobe. Nech sa páči.
Žitňanská, Jana, poslankyňa NR SR (2022-10-04):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
L. Miklós, poslanec: (2007-03-22):
Čo ste hovorili o novom banskom zákone. Ja si myslím takisto, keď pán minister prisľúbil, som veľmi rád, že to tak bude, len by som chcel odkázať na dôvodovú správu k tejto novele, ktorú máme pred sebou, že by nebolo šťastné a myslím si, že sa netreba usilovať spájať geologický zákon a banský zákon. To sú dve odlišné veci, aj keď navzájom veľmi silno súvisia. Totižto naozaj geologický zákon je predovšetkým o ochrane a banský zákon je predsa len predovšetkým o ťažbe a oni musia byť vo vzájomnom aj určitom protiklade, lebo by sme potom naozaj asi dospeli k nejakým nepríjemným veciam z hľadiska prírodných zdrojov. Kyanid veľmi dobre charakterizovala pani poslankyňa, nebudem sa toho dotýkať. Ale ešte by som sa jej chcel spýtať, keby mohla na to reagovať, nespomenula, ja som dával pozmeňujúce návrhy, ktoré sa týkajú starých alebo odstraňovania starých environmentálnych záťaží aj konkrétnej formy do pozmeňujúcich návrhov. Neviem, aký má na to názor, či by sme mohli potom skombinovať jej návrhy s mojimi návrhmi. Nakoniec, ešte o tej likvidácii. Naozaj je to dôležitá záležitosť a treba zabezpečiť aj finančne. Ďakujem pekne.
Hrnčiar, Andrej, podpredseda NR SR (2018-11-27):
Dve faktické poznámky. Poslanec Mazurek, nech sa páči.
Kočiš, Eduard, poslanec NR SR (2022-06-15):
Veľmi pekne ďakujem za slovo, pán predsedajúci. Pán kolega Vašečka, vzdelávacie poukazy majú naozaj zmysel. A tieto vzdelávacie poukazy sa nedali zneužívať, pretože ak škola vydala vzdelávací poukaz, alebo škôlka, tak ten rodič po dohode s dieťaťom odovzdal ten svoj vzdelávací poukaz tam, kde to bolo na prospech dieťaťa. To je jedna stránka tejto veci. To, čo povedal Martin Čepček, áno, s týmto musím súhlasiť. Nejde mi naozaj príliš do hlavy, prečo ideme rušiť tieto vzdelávacie poukazy, ak naozaj ešte v účinnosti nie je zákon, ktorý ste si ako vládna koalícia schválili ohľadne toho krúžkovného. Čiže to je podľa mňa nie príliš rozumné a nie príliš vhodné, aby sa takýmto spôsobom k tejto problematike v rámci voľnočasových aktivít a voľnočasového vzdelávania detí a mládeže pristupovalo. Čo sa týka krúžkovného, ktoré ste schválili v tom „prorodinnom balíku“, tak už teraz sa formujú skupinky, ktoré donedávna parazitovali na systéme tzv. denných stacionárov po obciach a tieto skupinky sa prekvalifikovali veľmi plynulo, keď zistili, aký balík peňazí neohraničených možností sa chystá. Tak jednoducho tieto skupinky už si vytvárajú eseročky a živnosti a veľmi intenzívne a veľmi smelo pracujú na tom, na vytváraní naozaj nezmyselných voľnočasových aktivít a už obehovali niekoľko desiatok, môžeme sa baviť už o stovkách škôl, a tento systém, ktorý je „vytvorený“, ako prezentuje vládna koalícia ako prorodinný a na podporu rodiny, tak bude tak krásne zneužívaný, že mnohým ľuďom, ktorí to doteraz ešte brali v nejakej dobrej viere, tak myslím, že tie budíky v hlave pretočí veľmi rýchlo a veľmi skoro. Veľmi na tejto problematike budem pracovať a už myslím, že niekoľko desiatok dní dozadu už budeme vidieť aj prvé výsledky, ako sa títo ľudia k tejto celej problematike chcú postaviť. Čiže naozaj, pán kolega, je to veľmi nebezpečné.
Hort, Milan, podpredseda NR SR (2011-05-19):
Ďakujem. Pán poslanec, chcete využiť možnosť doplňujúcej otázky? (Reakcia poslanca.) Dve minúty, nech sa páči.
R. Kaliňák, podpredseda vlády a minister vnútra SR: (2007-05-09):
Navrhovaná zákonná úprava v súlade vládou schválenou koncepciou štátnej bytovej politiky rozširuje samostatnú pôsobnosť vyššieho územného celku o niektoré úlohy na úseku rozvoja bývania. Tento účel je, že sa vyššiemu územnému celku ukladá povinnosť obstarávať a schvaľovať program rozvoja bývania, ako aj koordinovať činnosť fyzických osôb a právnických osôb pri výstavbe bytov, ubytovacích zariadení a zariadení sociálnych služieb pre sociálne slabšie skupiny obyvateľstva. Taktiež sa na základe príslušných uznesení Národnej rady a vlády novým spôsobom vymedzujú vzťahy medzi orgánmi vyššieho územného celku, teda medzi zastupiteľstvom a predsedom pri zmene rozpočtu vyššieho územného celku. Podľa dosiaľ platnej právnej úpravy vykonávať zmeny rozpočtu patrí do výhradnej pôsobnosti poslancov zastupiteľského zboru. Ukazuje sa však opodstatnené, aby zmeny v rozpočte počas rozpočtovaného roka mohol uskutočňovať aj predseda, samozrejme len v prípade, ak ho tým poverí zastupiteľstvo samosprávneho kraja. Obdobnú zmenu sa javí účelne vykonať aj v obciach a mestách. Navrhovaná právna úprava obsahuje aj ďalšie ustanovenia, ktoré sú výsledkom dohody so Združením samosprávnych krajov a ktoré na základe poznatkov z vykonávania platného zákona o samosprávnych krajoch majú prispieť k zlepšeniu činnosti regionálnej samosprávy. Vzhľadom na uvedené skutočnosti vám odporúčam predložený vládny návrh zákona podporiť. Ďakujem pekne.
Hort, Milan, podpredseda NR SR (2011-12-01):
Ďakujem pekne a teraz poprosím pani poslankyňu Natáliu Blahovú, ktorá bude plniť funkciu spravodajcu z výboru pre sociálne veci, aby nás informovala o výsledku rokovania výborov o tomto návrhu a aby odôvodnila stanovisko gestorského výboru. Nech sa páči.
Vaľová, Jana, poslankyňa NR SR (2013-10-15):
Vážení páni kolegovia, teraz som skončila zákon o sociálnom zabezpečení, tak vás chcem poprosiť, ďakujem.
V. Veteška, podpredseda NR SR: (2004-09-22):
Otváram rozpravu. Písomne nemáme žiadne prihlášky do rozpravy k tomuto bodu programu. Prosím, ústne kto sa hlási do rozpravy? Ústne sa hlási pán poslanec Horváth, pán poslanec Muňko. Nikto viac? Končím možnosť ďalších prihlášok do rozpravy. Ako prvý vystúpi pán poslanec Horváth.
Jahnátek, Ľubomír, minister pôdohospodárstva a rozvoja vidieka SR (2015-05-21):
Ďakujem pekne za slovo. Pán poslanec Mičovský, Forestportál, veď kto to spôsobil? Skúste sa obzrieť za seba! Skúste sa pozrieť za seba! (Reakcia z pléna.) Tam máte toho pracovníka. Ja to len riešim, ja to potrebujem nejakým spôsobom dať dokopy. Minimálne už je, aspoň čo mám informácie z Národného lesníckeho centra, funkčný Forestportál. Veď i ja som po vláde, v ktorej ste vy dneska v koalícii ako opozícia, ja som zdedil po vás prúser, nefunkčný Forestportál a vyplatené všetky peniaze. A ja riešim sfunkčnenie Forestportálu a doplatenie z vlastných peňazí a ešte som obviňovaný! Ako už odkiaľ pokiaľ, pán poslanec, ale pokiaľ máte problémy s Forestportálom, stačí sa do poslednej rady pozrieť, pravá strana z mojej, a tam nájdete odpoveď a určite dostanete aj odpoveď, ako to bolo s Forestportálom. Čo sa týka poznámky, pán poslanec Simon, Telekom, jasné. Aj som čakal, že s tým začnete a som len čakal, kto vytiahne Telekom. Len má to jedno špecifikum. Pán poslanec, vy ste predávali čisté 100-percentné podniky a v prípade elektrární kúpna cena, alebo za čo ste to predali, bola hodnota polovičnej ceny jedného jadrového reaktora. Pritom ste im predali šesť jadrových elektrární, predali ste im tepelné elektrárne, predali ste im vodné elektrárne. Ešte raz. 800 miliónov bola cena, polovičná hodnota ceny jednej... (Prerušenie vystúpenia časomerom.)
Petrák, Ľubomír, poslanec NR SR (2016-05-24):
Pani podpredsedníčka, dajte, prosím, hlasovať o tom, že Národná rada berie na vedomie informáciu ministra zahraničných vecí a európskych záležitostí Slovenskej republiky o prioritách predsedníctva Slovenskej republiky v Rade Európskej únie.
Suja, Miroslav, poslanec NR SR (2023-06-21):
Ďakujem za slovo. Nechcel som sa prihlásiť do tejto debaty a absolútne sa nebudem zastávať pani poslankyne Tabák. Je to jej rozhodnutie, len by som sa chcel vyjadriť k niektorým veciam, čo som počul. Skryť bod medzi ostatné podľa mňa je nemorálne a takto zavádzať členov, poslancov, ja si myslím, že je doslova zákerné a je to úmyselné. Ako predsedníčka výboru to pani Marcinková nemusela robiť, každý má právo sa nejako vyjadriť, ale robiť kľučky a rôzne zákernosti, využívať alebo zneužívať svoje postavenie buď ako predsedu výboru alebo ako spravodajcu, sú v SaS bežné, však to tu zažívame celé volebné obdobie. Zažili sme to niekoľkokrát, či už zo strany pani Cigánikovej, keď tu bola spravodajca, alebo predsedov výborov, ako je pán Krúpa. Viete, ja som v prvom rade vôbec sa nechcel zúčastňovať tohto hlasovania, nechcel som sa do toho zapájať, ale keď som počul dneska, ako sa pani Marcinková vyhráža, že ak tam nebude, že ten výbor bude nefunkčný, tak som sa rozhodol, že sa toho hlasovania zúčastním a budem hlasovať za jej odvolanie. Lebo nie je možné, aby to urobila na hulváta ako Krúpa, že nepoverí nikoho a teraz je nefunkčný, lebo on nefunkčný môže byť len vďaka nej. A každý je tu nahraditeľný. To znamená, že tu ide o jej vlastné ego. A je mi úplne jedno, čo Romana Tabák tu hovorí alebo čo ona predniesla. To je môj osobný pocit. Ďakujem.
Šimečka, Michal, podpredseda NR SR (2024-06-26):
Ďakujem. Pani poslankyňa Jaurová s reakciou na faktické, nech sa páči.
Matej, Ondrej, poslanec NR SR (2011-02-02):
Ďakujem pekne za slovo. Vážený pán podpredseda, vážený pán podpredseda vlády Slovenskej republiky, milé kolegyne, milí kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov, ako spravodajca Výboru Národnej rady Slovenskej republiky pre financie a rozpočet (tlač 215). Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej pätnásť dní pred schôdzou Národnej rady. Predseda Národnej rady Slovenskej republiky posúdil uvedený vládny návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 12. schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecnými záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložkou vybraných vplyvov. Po rozprave odporúčam, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. V súlade s rozhodnutím predsedu Národnej rady Slovenskej republiky č. 221 zo 14. januára 2011 a podľa § 71 zákona o rokovacom poriadku odporúčam, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 16. marca 2011 a gestorský výbor tak urobil do 18. marca 2011. Pán podpredseda, prosím vás, otvorte rozpravu k predmetnému zákonu. Ďakujem za pozornosť.
Grausová, Natália, poslankyňa NR SR (2016-10-27):
Občan Klus, spomenuli ste, že ľudí treba najprv pripraviť, pripraviť na referendum. Máte snáď na mysli tým, že im treba najprv vymyť mozgy a oklamať ich, ako to robíte vy, zahraniční agenti? Zahraniční agenti a fanatici?
Taraba, Tomáš, poslanec NR SR (2021-11-02):
Ďakujem za slovo. Dámy a páni z koalície, máte pred sebou balík troch reforiem, súdnu mapu, národné parky, máte pred sebou reformu zdravotníctva. Ak si myslíte, že sú to najlepšie reformy pre ľudí len preto, že v Bruseli ste vyrokovali, že nám pošlú peniaze len vtedy, ak tieto bruselské reformy prejdú, to znamená, reforma národných parkov znamená v praxi to, že kým Slovensko dnes má 7 % chráneného územia, bude ho musieť mať 10 %. To znamená, že ľudia, ktorí sa priväzovali o stromy, keď sa Gabčíkovo malo spustiť, tak teraz sa chcú priväzovať len preto, aby znova zahatali normálny život na území Slovenska v lokalitách, kde ľudia vlastnia nejaké pozemky, chcete im na ne siahnuť, chcete im diktovať, čo tam môžu, čo tam nemôžu robiť. V prípade zdravotníctva chcete likvidovať všetko ostatné, čo je životaschopné, takže spojte to o dôvere vláde. Ak si myslíte, že toto je to najlepšie, ak si myslíte, že najlepšie zákony sú, ktoré práve teraz predkladáte, tak sa pod ne tak podpíšte, že to spojte s dôverou vláde. Pretože ak to nespojíte, to znamená, ani vy neveríte tým reformám. Vy viete, že ste nám tu niečo podhodili, čo chce Brusel. Vy viete, že to nechcú ľudia, preto ste to naviazali na finančné zdroje, a teraz nám budete rozprávať, že ak sa to neschváli, to znamená, ak nás nebudete teraz tu vedieť vydierať s peniazmi, že ak sa to neschváli, tak jednoducho Brusel nám sem nepošle nejaké miliardy. Takže ľudia tie reformy nechcú, nechce ich nikto a keď vy veríte, že nič lepšie neviete vyprodukovať, spojte to s dôverou o vyslovení vlády. Je to úplne normálne, je to úplne bežné, vtedy si budete za tým stáť. V opačnom prípade je to marketing a je to len potvrdenie toho, že ani vy tomu neveríte, aj vy viete, že to neni pre Slovensko dobré.
Blanár, Juraj, podpredseda NR SR (2022-09-21):
Ďakujem, pán spravodajca. Otváram všeobecnú rozpravu. Vážené panie poslankyne, páni poslanci, opäť písomne som nedostal žiadnu prihlášku, preto dávam možnosť prihlásiť sa ústne do rozpravy. Kto má záujem, môže tak urobiť. Pán poslanec Svrček. Ak nikto viac, uzatváram možnosť prihlásiť sa do rozpravy. Ako jediný vystúpi pán poslanec Svrček, nech sa páči.
Danko, Andrej, podpredseda NR SR (2023-11-15):
Pán poslanec Pročko, prosím, reagujte vo svojej faktickej na vystupujúceho.
Grendel, Gábor, podpredseda NR SR (2021-03-16):
Päť faktických poznámok na vystúpenie pána poslanca Szőllősa. Končím možnosť prihlásiť sa s faktickými poznámkami. Najprv pán poslanec Jarjabek.
B. Bugár, podpredseda NR SR: (2005-05-18):
Pán poslanec, nech sa páči.
M. Číž, podpredseda NR SR: (2007-02-06):
Teraz má slovo navrhovateľ. Nech sa páči.
Kotleba, Marian, poslanec NR SR (2022-03-17):
Pani poslankyňa, ďakujem za takú trošku inak myslenú kritiku tohto návrhu zákona, takú ako keby globálnejšiu, a žiada sa mi doplniť to vaše vystúpenie o to, že v podstate celé znenie tohto návrhu, ako ďalej chcú oni v podstate riešiť alebo viesť Policajný zbor, dopĺňa aj predstava vlády o osobe policajného prezidenta, o osobe človeka, ktorý na branno-bezpečnostnom výbore na verejnom vypočutí ako svoj najväčší úspech v Policajnom zbore povedal, že to bolo zastrelenie človeka asi na 105 metrov. Takže toto celé je taká mozaika, ktorá, ako ste vy správne povedali, má v podstate jeden jediný cieľ, ten zákon o Policajnom zbore našiť na to, aby sa tu mohli riešiť politické otázky a politické problémy cez políciu, cez špeciálne útvary, cez útvary zriadené pod Prezídiom Policajného zboru, a tá radová kriminalita alebo tá denná kriminalita, ktorá najviac sužuje obyvateľov, či už je to v oblasti našich tiež občanov, alebo je to v oblasti drogovej kriminality, alebo je to v oblasti takej tej pouličnej lúpeži, tak tá v podstate nijakým spôsobom nezostane posilnená, alebo sa v tejto novele zákona metodicky nič v tejto oblasti nezlepšuje. A keď ste venovali veľkú časť alebo značnú časť svojho vystúpenia tým vlkom, že prečo zabitie vlka musí vyšetrovať prezidiálny vyšetrovateľ, tak, pani kolegynka, možno je to preto, že tých vlkov je plná vláda.
Heger, Eduard, poslanec NR SR (2016-11-30):
Ďakujem. Ja by som k tomu len tak dodal a opäť som rád, že nadväzujem na pána Budaja, ktorý opäť hovoril o tých veľkých myšlienkach. Ja možno k tým technickým veciam. Opäť ja si myslím stále, že sa tu zbavujeme slobody, ktorú sme nepotrebovali a ani realita neukazuje, že by sme si na túto slobodu tej dĺžky prejavu potrebovali siahať, pretože teraz sme aj počuli vlastne počas tohto rokovania také vyjadrenie, že koaliční poslanci sa s niečím nevedia stotožniť, a preto to zmenia. A myslím si, že toto samotné vystihuje tú pointu toho zmýšľania, že tak nám sa to nepáči, máme tu väčšinu, takže vám to zavedieme. Ale toto pri kolegiálnej práci tu v parlamente, ak máme spolupracovať, nedáva zmysel. Pretože dobre, ak sa bavíme o zákonoch, ktoré súvisia s programovým vyhlásením vlády, dobre, vyhrali ste, získali ste vo voľbách väčšinu, dali ste dokopy koalíciu, tomu rozumieme, ale tuto, ak máme rokovať a vy teraz poviete, no tak nám sa toto nepáči, tak vám to tu zavedieme, lebo my sa s tým nestotožňujeme. No my sa nestotožňujeme s tým, čo vy prinášate, ale, žiaľ, náš hlas je nevypočutý. A ešte taký detail. Bavíme sa tu napríklad o čase. Tak keď chceme povedať, že to dlho trvá, čo vieme, že dlho netrvá schôdza, netrvá dlhšie, ako je naplánovaná, tak sa dohodnime na tom, že klub bude mať nejaký čas a ako si ho už vyplní svojimi poslancami, rečníkmi, je na ňom. Ale obmedziť individuálneho rečníka na určitý čas, to naozaj nedáva zmysel, ak chceme teda skrátiť ten čas tých vystúpení, lebo povedzme, že vystupuje opozícia veľa. Tak proste obmedzíme každý klub na určitý objem času a tým pádom je to vybavené. Takže tento argument tiež nedáva úplný zmysel podľa mňa.
J. Zvonár, poslanec: (2006-08-03):
Ak hovoríme o spokojnosti zdravotníckych pracovníkov, tak nebudem spomínať udalosti za posledné mesiace, poviem iba skúsenosti z vlastného pracoviska, že zdravotná sestra odíde radšej robiť pokladníčku do Tesca, lebo tam zarobí viac. A je tu programové vyhlásenie, ktoré v kapitole zdravotníctvo... (Vystúpenie prerušené časomierou.)
B. Bugár, podpredseda NR SR: (2005-09-23):
Preto vyhlasujem rozpravu o tomto bode programu za skončenú. Pán minister, chcete zaujať  stanovisko k rozprave? Nech sa páči, máte slovo.
Danko, Andrej, podpredseda NR SR (2024-01-16):
Pani poslankyňa Jurík.
Pellegrini, Peter, predseda NR SR (2024-02-08):
Prezentujme sa a hlasujme o bode 212 z druhého pozmeňujúceho návrhu poslanca Galka. (Hlasovanie.) Prítomných 122, za 13, proti 77, 32 sa zdržalo. Neschválili sme tento bod.
Danko, Andrej, predseda NR SR (2017-10-13):
Ďakujem. Pán poslanec Klus.
P. Paška, predseda NR SR: (2007-10-25):
(Hlasovanie.) 146 prítomných, 83 za, 62 proti, 1 nehlasoval. Konštatujem, že body 2 a 3 zo spoločnej správy sme odsúhlasili. Ďalej, pani spravodajkyňa.
Kažimír, Peter, podpredseda vlády a minister financií SR (2014-12-03):
Ďakujem veľmi pekne. Kľúčovým cieľom tohto návrhu zákona je transpozícia smernice Európskeho parlamentu a Rady ešte z roku 2009, ide o takzvanú Solvency II alebo Solventnosť II a o jej prepracované znenie v platnom znení. Cieľom implementácie je zavedenie nového ekonomického režimu solventnosti platného pre poisťovne a zaisťovne, založenom na dôslednej kvantifikácii jednotlivých rizík, ktorým sú poisťovne a zaisťovne vystavené. Na vytvorenie funkčného systému sa využije takzvaný Lamfalussiho proces. Tento Lamfalussiho proces je vlastne systém postupnej stupňovitej tvorby legislatívy pre európsky finančný trh. A návrh zákona tak v zmysle smernice ustanovuje len rámcové, naozaj rámcové požiadavky a princípy platné pre poisťovne a zaisťovne, ktoré budú ďalej podrobnejšie ustanovené vykonávacími nariadeniami Európskeho parlamentu a Rady. Implementáciou tejto smernice sa má zabezpečiť lepšia ochrana pre poistených a oprávnené osoby, dosiahnuť hlbšia integrácia poistného trhu Európskej únie, zvýšiť konkurencieschopnosť poisťovateľov v tomto európskom priestore a zabezpečiť lepšie rozdelenie kapitálových zdrojov. Nový systém solventnosti by mal poskytnúť orgánom dohľadu nástroje a právomoci na zhodnotenie celkovej solventnosti dohliadaných spoločností, ktoré sú založené na výhľadovom a rizikovo orientovanom prístupe. Proces dohľadu už nebude pozostávať len z kvantitatívnych prvkov, ale bude pokrývať aj kvalitatívne aspekty, ktoré ovplyvňujú existenciu rizika spoločnosti, takzvanú riadiacu kapacitu, kontrolu vnútorného rizika, procesy monitorovania rizika a podobne. Nakoľko nový systém je navrhnutý tak, aby stimuloval poisťovne a zaisťovne k meraniu a adekvátnemu riadeniu svojho rizika, bude aj činnosť dohľadu zameraná na identifikáciu rizikového profilu dohľadanej spoločnosti. Solventnosť II prináša aj výrazné zmeny v súvislosti s dohľadom nad poisťovňami a zaisťovňami v skupine. Čiže ide o poistné skupiny. Poistné skupiny budú tým pádom dohľadané komplexne, s čím je úzko spojený presun určitých kompetencií pri výkone dohľadu na orgán dohľadu nad skupinou, respektíve na európsky orgán dohľadu. Mám na mysli európsky orgán pre poisťovníctvo a dôchodkové poistenie zamestnancov. V tomto je to veľmi podobné systému dohľadu nad európskym bankovníctvom. Súčasťou transpozície tejto smernice je aj novelizácia Občianskeho zákonníka týkajúca sa poskytovania predzmluvných informácií, predzmluvných informácií klientom, uvedená v článku II, a článok III novely zákona obsahuje zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých ďalších zákonov, v ktorej sa zavádza pre poisťovne povinnosť uplatňovať systém bonus a malus. Návrh zákona bol schválený vládou 5. novembra tohto roku. Toľko na úvod. Ďakujem veľmi pekne.
K. Sárközy, poslankyňa: (2008-04-09):
Hovorím to aj kvôli tomu, že práve minulý týždeň sme boli svedkami jednak z úst pána premiéra, aj z úst pána predsedu Národnej rady, keď hovorili o opozičných poslancoch, pretože neprichádzajú s nejakými zmenami zákonov alebo s ničím, čo by vylepšovalo súčasný stav, tak ja som práve preto pripravila tento návrh zákona, ktorý som minulý týždeň predniesla. Tento návrh zákona nie je politický, mohla by som povedať, že je to apolitický, je to čisto odborný návrh zákona a nie je ani populistický. Musím sa trošičku vrátiť aj k tomu, čo tento zákon obsahuje, pretože väčšinou tí poslanci, ktorí tu boli v piatok, bolo ich málo, je ich málo aj teraz, moju dôvodovú správu nepočuli a ja ľutujem, že nie sú tu prítomní, neboli tu ani v piatok, ani teraz poslanci sociálneho výboru za vládnu koalíciu, a videla som, že sa z nich vykľuli mediálni experti v sociálnom výbore, pretože k mediálnemu zákonu vystupovali. Vystupujem práve kvôli tomu, že ten návrh zákona obsahuje aj tabuľky, aj výpočty, práve ktoré myslel pán predseda výboru Halecký, niektoré tie výpočty neboli preňho jasné, takže dovoľte mi odcitovať niekoľkými vetami aj tieto veci. (Prerušenie vystúpenia predsedajúcim.)
Zajac, Pavol, poslanec NR SR (2013-03-21):
Pán minister, prečítam vám názor dlhoročných pracovníkov železníc z východu: „Taký grafikon, aký je tohto roku, si nepamätám, hotová katastrofa, keby tak fungovala súkromná firma, už by ju zatvorili,“ povedal nám jeden z dlhoročných pracovníkov železníc. „Doprava na Bardejov bola prakticky zlikvidovaná. Cestujúci z Lipian do Košíc musia v Prešove čakať 20 minút. Odpílili vlak medzi Plavčom a Starou Ľubovňou, na ktorom chodili žiaci do školy. Teraz prešli na autobusy, už sa sotva vrátia,“ povedal pracovník železníc, ktorému prekáža, že prijatý grafikon vyháňa ľudí z vlakov. „Nerozumiem tomu, ako mohol byť taký nezmyselný grafikon prijatý,“ dodáva železničiar s tým, že prijaté novinky zlý grafikon nevylepšia. Jedna vec je grafikon, pán minister, druhá vec je cenotvorba. V tejto súvislosti sa chcem spýtať na cenotvorbu železničnej dopravy, konkrétne na nákladnú dopravu Cargo. „Pán minister, je pravda, že cenotvorba slovenského Carga, slovenské Cargo je také drahé, že slovenskí veľkovýrobcovia, veľké fabriky začínajú spolupracovať a prepravovať svoje tovary pomocou poľského Carga?
P. Paška, predseda NR SR: (2009-02-10):
Pán poslanec Miššík, nech sa páči, máte slovo.
Sulík, Richard, predseda NR SR (2011-02-02):
Ďakujem pekne. Na faktické poznámky bude reagovať pán poslanec Faič.
Hrnčiar, Andrej, podpredseda NR SR (2016-04-26):
S reakciou na faktické poznámky pán poslanec Droba.
Shahzad, Silvia, poslankyňa NR SR (2017-04-04):
Ďakujem. Čo sa týka tých počtov, tak musím povedať ešte, ešte, že myslím si, že nám chýbajú aj dostatočné počty tých čakateľov, ktorí čakajú na služby, a mnohé, a ministerstvo práce vôbec nevie, aké sú tieto zoznamy ľudí, ktorí potrebujú stacionáre. Väčšinou túto informáciu majú samotné stacionáre. Takže, takže aj toto svedčí o tom, že sa málo zaujíma skutočne o ľudí a naozaj sa problémy riešia len cez peniaze. Keby malo ministerstvo záujem, tak tieto štatistiky má, aj čo sa týka tých počtov ľudí odkázaných, resp. jednotlivé stupne odkázanosti, aj čo sa týka skutočnej potreby odkázanosti na sociálne služby.
Grendel, Gábor, podpredseda NR SR (2020-09-29):
Šesť faktických poznámok na vystúpenie pani poslankyne Drábikovej. Končím možnosť prihlásiť sa s faktickými. Pán poslanec Čepček.
Danko, Andrej, predseda NR SR (2016-09-22):
Prepáčte, ešte raz, pán poslanec, ospravedlňujem sa vám, ale chcem vám zabezpečiť kľud v sále. Vážení poslanci, vážené poslankyne, ešte raz vás poprosím o kľud. Už ani neviem identifikovať, koho by som mal upozorniť. Tak vás poprosím naozaj všetkých. Ďakujem. A nech sa páči, pán poslanec.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 60 poslancov, proti 5 poslanci, zdržalo sa 70 poslancov, nehlasoval 1. Konštatujem, že tento návrh sme neschválili.
Laššáková, Jana, podpredsedníčka NR SR (2014-02-06):
Pán poslanec Sulík, nech sa páči.
Šmilňák, Martin, poslanec NR SR (2024-01-17):
Vážený pán Sulík, mne sa páčil ten príklad s cestom, a že veci potrebujú procesy a veci musia dozrieť. A spomenuli ste, že pri rozsiahlych zákonoch a ich novelách, tak je aj tisíc rôznych pripomienok, a kým sa všetky nevyhádajú a kým sa nenájde kompromis a zdravý kompromis, tak ten zákon proste neprejde. Takisto ste spomenuli Karasovu novelu a jej, jej prí... príklady, tá mala 400 článkov. Toto tu je 67 strán, ktoré, ktoré sú pritiahnuté za vlasy, ale konkrétne skúsim. Ak v súčasnosti verejný činiteľ pri obstarávaní verejnej veci alebo veci verejného záujmu, prijme úplatok 140-tisíc eur, hrozí mu 10 až 15 rokov. Totiž 133-tisíc momentálne platí ako tá hranica, odkedy začína veľká škoda. My ideme urobiť dve veci. Najprv znížime sadzbu, za túto ekonomickú trestnú činnosť. Nebude to už 10 až 15 rokov basy, ale 4 až 10 rokov, štyri až desať, ale zároveň my zvýšime tú hranicu, od kedy je veľká škoda na 700-tisíc eur. To znamená, ak verejný činiteľ, ak verejný činiteľ urobí len, škodu len za 0,5 mil., tak dostane ešte nižšiu sadzbu, ako je 4 až 10 rokov, a môže dost... a môže vyviaznuť s podmienkou. Hej? Že to sú proste ohavnosti. A teraz vám nahovorili, že idete podľa českého modelu. Český model takýto nie je. Takéto čísla nepozná. Dokonca aj keď sa porovnáme s Rakúskom, tak hranica, hranica, kedy je už veľká škoda v Rakúsku, je 300-tisíc eur. U nás na Slovensku ideme posunúť túto hranicu na 700-tisíc. To snáď nemyslíte vážne, kolegovia! To nie je fér, to nie je čestné, to je urobené pre niekoho. Ďakujem.
Figeľ, Ján, podpredseda NR SR (2015-03-20):
Ďakujem pekne. Otváram teraz ústnu časť rozpravy. Hlási sa niekto ďalej do rozpravy? Je tomu tak, tri mená sú na tabuli, Jozef Bobík, Ján Hudacký, Pavol Zajac. Končím možnosť ďalších. Nech sa páči, Jozef Bobík. Ešte raz gratulujem k včerajšiemu sviatku všetkým Jozefom, je ich tu niekoľko.
Bugár, Béla, podpredseda NR SR (2018-06-14):
Prezentujme sa a hlasujme. (Hlasovanie.) Prítomných 137 poslancov, za 59, proti 2, 76 sa zdržalo hlasovania. Konštatujem, že tieto návrhy neboli schválené. Nech sa páči.
Pčolinský, Peter, podpredseda NR SR (2023-02-07):
S reakciou na faktické poznámky pani poslankyňa Krištúfková, nech sa páči.
Grendel, Gábor, podpredseda NR SR (2022-03-16):
Ďakujeme. Berieme na vedomie. Pani poslankyňa Zemanová.
Madej, Róbert, poslanec NR SR (2011-06-30):
Chcel by som poukázať na to, že ste porušili rokovací poriadok... (Prerušenie vystúpenia predsedajúcim.)
Bugár, Béla, podpredseda NR SR (2016-11-30):
Ďakujem pekne. Pani spravodajkyňa? Nechcete. Ďakujem pekne. Prerušujem rokovanie o tomto bode programu. A budeme pokračovať v prerušenej rozprave v druhom čítaní o zákone, ktorý nám vrátil pán prezident Slovenskej republiky na opätovné prerokovanie. Je to zákon č. 350/1996 Z. z. o rokovacom poriadku. Prosím pani spravodajkyňu Laššákovú, aby zaujala miesto určené pre spravodajcov. Vzhľadom k tomu, že doobeda pani poslankyňa Jurinová nedokončila svoje vystúpenie, jej teraz dávam slovo. Nech sa páči. (Pokračovanie rokovania o zákone z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 330.)
Paška, Pavol, predseda NR SR (2013-12-06):
Pán poslanec Duchoň.
Š. Zelník, poslanec: (2008-10-21):
Preto správcovské spoločnosti povedali a zaviazali sa, že budú ich zhodnocovať. Ako ich zhodnocujú? Tým, že s nimi obchodujú na kapitálových trhoch a nakupujú sa akcie. Áno, pokiaľ akcie stúpajú, tak stúpajú aj samotné vklady. Ale sme svedkami toho, čo teda nikto možno nepredpokladal, že zrazu sa akciové trhy zrútia. A teda, ak tam niekto mal nasporených možno 100-tisíc korún a za tú hodnotu mal nakúpené akcie, dneska možnože má už len 60-tisíc korún. O čom tuná hovoríme, že aké šetrenie, veď to nie je absolútne pravda. Našetrená suma financií nezodpovedá hodnote nakúpených akcií. Kto zaručí, že takýto proces pohybu na akciových trhoch sa nezopakuje o 10, 15 rokov. Teda koľko tí ľudia na tom dôchodku budú mať nasporených peňazí? No, čo im zostane? Nič, len plač a slzy. Preto je vláda povinná sa postarať o občana. A je správne, že sa otvára druhý pilier, pretože zrejme nikto z tých obyvateľov ani nemyslel na to, že by k takejto katastrofe mohlo prísť, ako je zrútenie sa akciových trhov. Ďakujem.
Kollár, Boris, predseda NR SR (2021-11-23):
S faktickou poznámkou na pána poslanca vystúpi pán poslanec Šutaj Eštok. Nech sa páči.
Blanár, Juraj, podpredseda NR SR (2021-02-25):
Pán poslanec Ľuboš Krajčír.
Antal, Peter, poslanec NR SR (2017-10-17):
Pani kolegynka, vo veľkej časti celého pozmeňujúceho návrhu skutočne ide o precizovanie niektorých častí celého textu tohto návrhu. Sú tam aj niektoré nové povinnosti alebo menia sa niektoré ustanovenia zákona, avšak sú to ustanovenia, ktoré práve boli vykomunikované práve s tými, ktorí sa určitým spôsobom dožadovali úpravy, či to už boli obce alebo to bolo OZV alebo to boli SPPK, tak ako bolo, tak ako bolo povedané. Čiže, čiže nie zásadným spôsobom by sa, alebo ten pozmeňovák, hoci je dlhý, ale vo veľkej časti sú to legislatívne úpravy. Ja som navrhoval hlasovanie o tomto zákone zajtra, ja myslím, že kto má záujem, si preštuduje ten pozmeňovák, nie je až taký rozsiahly, hoci je ho veľa, ale tie nové povinnosti sú v pár bodoch celého pozmeňujúceho návrhu. Ďakujem.
Laurenčík, Milan, podpredseda NR SR (2020-05-13):
Pani poslankyňa Zita Pleštinská.
I. Štefanec, poslanec: (2009-05-20):
Myslím si, že poznámka pána poslanca Brocku bola adekvátna, ale bola to skôr otázka formulovaná na pána ministra, ktorá je určite namieste. No a čo sa týka pána poslanca Rafaja, áno, pán premiér Fico je slabý premiér, pretože nemôže zatočiť a nevie zatočiť s takými vecami a s takými ľuďmi, ako predstavuje vaša strana, pán kolega. Ďakujem pekne.
Šeliga, Juraj, podpredseda NR SR (2020-06-10):
Pán poslanec, ja som nežil ani počas Veľkej francúzskej revolúcie, Márie Terézie alebo Rakúsko-Uhorska, a to však neznamená, že toto obdobie nemáme skúmať. Ja som, priznám sa, nepochopil, čo ste mi chceli povedať, pretože to, čo hovorím, je, urobme múzeum zločinov totalitných režimov a to je úplne kľúčové. Viac hovorme mladým ľuďom o našej histórii, pretože to je takisto kľúčové, lebo z histórie sa treba poučiť, aby sa neopakovala. A to, čo hovoríte vy, ja neviem, teda koho ste naháňali a zatvárali, či ste to robili vy osobne alebo niekto iný, pretože to miešate jablká s hruškami a ten sentiment za socializmom a komunizmom a neviem, či vo vašom prípade aj fašizmom azda spočíva v nejakých sociálnych istotách, no tam treba vždy dodať, že koľko ľudí umrelo alebo bolo zabitých, koľko ľudí bolo väznených kvôli týmto režimom a ja vám poviem úplne na rovinu, že počas tých režimov by tu niektorí vaši kolegovia, samozrejme ani ja, ani iní nesedeli v tejto Národnej rade. To je, to je faktom, však o tom je demokracia, že sa tu dostali cez voľby. Takže tej druhej časti vášho vystúpenia som nie úplne dobre porozumel. A čo sa týka Havla, ja musím povedať, že ma pobavilo, ako sledujete teda, kde som bol a čo som robil, s tým, že opäť poviem, páni, nebiť Havla a ďalších, tak nemáme demokraciu na Slovensku. Aj vy z toho ťažíte, ťaží z toho celá krajina a, prepáčte mi ten logický, to nie je, že lapsus, ale že kotrmelec alebo salto spojiť slobodu a demokraciu s bezdomovcami, tomu naozaj nerozumiem.
Hrnčiar, Andrej, podpredseda NR SR (2019-11-27):
Ďakujem. Dve faktické poznámky. Nech sa páči, pán poslanec Poliačik.
A. Belousovová, podpredsedníčka NR SR: (2007-10-25):
Teraz dávam slovo spoločnému spravodajcovi, predsedovi výboru pre financie, rozpočet a menu poslancovi Jozefovi Burianovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Mikolaj, Ján, poslanec NR SR (2010-10-13):
Ďakujem pekne, pán podpredseda. Vážený pán poslanec, takisto by som chcel vyjadriť aj určitú ľútosť nad tým, že ste tak krátko v parlamente. Ste novým pánom poslancom a už musíte obhajovať to, o čom som presvedčený, aj vy sám ste vnútorne o tom presvedčený, že obhájiteľné to nie je a že konflikt zákonov to je, a morálny určite. Veď pán štátny tajomník Chren bol majiteľom tej spoločnosti. No tak keď nebol, tak prečo sa k tomu vyjadruje? Čo s tým má spoločné? Ak bol jej majiteľom, tak sa pýtam, čo je to, preboha, za majiteľa firmy, keď nevie, čo tá firma má vlastne robiť a prečo potom sa vôbec k tomu vyjadruje. Hovoríte, že to vedel, keď sa to dozvedel. Preboha, čo to je? Tak vie, čo sa robí. alebo nevie, čo sa robí, riadi alebo neriadi, je alebo nie je zodpovedný? Alebo sa to dozvedel až vtedy, keď to bolo zmedializované? A vtedy rýchlo začal konať, aby to rýchlo vedel zdôvodniť. Takže je to morálny konflikt, je to neobhájiteľné. A bolo by možno korektnejšie, keby ste si to priznali a keby ste povedali, ako to v skutočnosti je.
Laššáková, Jana, podpredsedníčka NR SR (2014-03-20):
Pani poslankyňa Žitňanská, nech sa páči.
Blahová, Natália, poslankyňa NR SR (2017-04-06):
Je to citácia, neviem, ako jej uniknúť, pretože to je podstatou problému. (Reakcie z pléna.) Nech sa páči, pokúsim sa. (Reakcia z pléna. Prerušenie vystúpenia predsedajúcim.)
Figeľ, Ján, podpredseda NR SR (2015-10-06):
S reakciou na pána poslanca Mikloška sú traja kolegovia. Nech sa páči, Anton Martvoň.
Paška, Pavol, predseda NR SR (2012-12-06):
Faktické poznámky, piati páni, šesť, sedem, osem, ôsmi páni poslanci. Pán poslanec Frešo, Beblavý, Duchoň, Nachtmannová, Vašečka, Kaník, Kuffa a Mikuš. Pán poslanec Frešo.
Šimko, Jozef, poslanec NR SR (2020-12-04):
Ďakujem pekne. Vážení kolegovia, pán Lehotský, pán Šeliga, pokiaľ je to tak, ako hovoríte, ja s tým teda skutočne nemám problém. Ak je to tak, tak dole klobúk. Ale súhlasím s vami s jednou vetou, aj s pani ministerkou, že justíciu chceme, nechceme, musíme očistiť. Pretože v takom stave, v akom sa teraz nachádza justícia, však vidíme, polovica sudcov pomaličky, veľa vysokopostavených, sú momentálne vo vyšetrovacej väzbe. Takže s týmto opäť s vami súhlasím a verím tomu, že táto reforma, čo pripravujete, pani ministerka, bude osožná pre všetkých obyvateľov, ktorí žijeme na území Slovenskej republiky. Ďakujem pekne.
Mojš, Milan, poslanec NR SR (2017-05-19):
Ďakujem, vážený pán predseda. V rozprave vystúpili siedmi poslanci. Spoločná správa výborov neobsahuje žiadne pripomienky prezidenta, sme preto v treťom čítaní. Prosím, otvorte rozpravu.
Grendel, Gábor, podpredseda NR SR (2020-03-25):
Pán poslanec, ak dovolíte, po prvé, samozrejme, ja uznávam, že nie som majster sveta a môžem sa aj mýliť, ale § 27 ods. 2, ktorý citujete, znie takto, tá kľúčová veta aspoň v tejto veci: „Predsedajúci prečíta ústne prihlásených rečníkov do rozpravy a uzatvorí možnosť podania ďalších ústnych prihlášok.“ Nie naopak, že uzatvorí a prečíta, ale prečíta a uzatvorí. Ja som povedal, jeden pán poslanec Erik Tomáš a potom som chcel uzavrieť, pretože keby to platilo tak, ako hovoríte vy, tak ja by som len čítal, čítal, čítal a stále by mali ľudia možnosť sa prihlasovať do rozpravy. Takže myslím si, že to bolo korektné. Ale samozrejme, nemám nič osobné proti pánovi Kuffovi. Ak je všeobecný súhlas, nech sa páči, pán poslanec má slovo. Ak nie, pokojne o tom dám aj hlasovať a ja budem hlasovať „za“. Ale mám za to, že pán Kuffa sa prihlásil naozaj nieže na poslednú chvíľu, ale po poslednej chvíli, prikývol, že je to okej a nakoniec stiahol aj svoju faktickú poznámku. Ak chce pán poslanec vystúpiť, ja tú možnosť samozrejme dám. Ale myslím si, že rokovací poriadok v tomto je jasný, prečíta zoznam a uzavrie. A tým, že to začnem čítať, je to už jasné. Pán poslanec, máte záujem vystúpiť? Nebol všeobecný súhlas, pán poslanec. Dávam hlasovať o tom, či môže pán poslanec Kuffa vystúpiť v rozprave. Prezentujte sa a hlasujte. Skôr, ako prečítam výsledok hlasovania, pán poslanec, potom nabudúce aj písomne, vás poprosím, procedurálny návrh. (Hlasovanie.) Prítomných 123, za 53, proti 29, zdržalo sa 39, nehlasovali 2. Návrh nebol schválený. Pán poslanec Dostál, chcete sa prihlásiť do rozpravy alebo záverečné slovo? Prosím, takže ako spravodajca má, samozrejme, právo kedykoľvek sa prihlásiť. Slovo má pán poslanec Dostál.
Valášek, Tomáš, poslanec NR SR (2021-10-22):
Vďaka, pán predsedajúci. Pán poslanec, neprekvapím vás, nezhodneme sa v tejto veci, vaše názory sú dlhodobo známe, moje tiež, neplánoval som pôvodne vystúpiť, ale nedalo mi k dvom bodom. Prvý už spomenul kolega Žiak, neviem, či ste si uvedomili, ale vlastne tým, že ste povedali priamo v rozprave, že rodičom môže byť len ten, kto biologicky priviedol to dieťa na svet, tak ste po prvé nielen všetky tie staré mamy a starých otcov či samotné matky, ktoré vychovávajú dieťa, ale ste vlastne popreli, že by mohli byť dobrými rodičmi aj adoptívni rodičia, ktorí sú našťastie po celom Slovensku státisíce a chvalabohu za nich. Lebo je to, samozrejme, oveľa vítanejšia alternatíva tomu, že by tie deti mali vyrastať v detských domovoch či nebodaj na ulici. Takže už len tento fakt a dnešná prax popiera to, čo ste naznačili, že dobrými rodičmi môžu byť len biologickí rodičia. Chcel som sčasti už aj k druhému bodu, povedali ste, že sme spoločnosť výlučne orientovaná na ochranu rodiny. Tak to nesedí ani fakticky, pretože sú tu dokázateľne fyzicky desaťtisíce párov, ktoré žijú, párov rovnakého pohlavia, ktoré žijú spoločne v domácnosti a často v milujúcom partnerstve, či sa vám to páči, alebo nie. Fakticky je, proste táto spoločnosť je už dnes iná, nie je určite výlučne orientovaná. Rozumiem tomu, že ak budú zákony nastavené, to sa v konečnom dôsledku rozhodne nejakým takým že meraním síl v parlamente, toto je to správne fórum, kde si tieto otázky máme vyriešiť, ale už zďaleka to nemáme len jeden hlas. A zďaleka nie sme len výlučne konzervatívnou spoločnosťou, čo ma veľmi teší.
Beblavý, Miroslav, poslanec NR SR (2012-02-03):
Ďakujem pekne. V súlade s rokovacím poriadkom budeme najprv hlasovať o návrhu zo spoločnej správy, ktorý gestorský výbor odporúčal schváliť. Upozorňujem však ako spoločný spravodajca, že v rozprave boli podané doplňujúce návrhy k tomuto návrhu zákona, ktoré ho dopĺňajú, a preto tento technický návrh z gestorského už nekorešponduje so skutočnosťou.
B. Bugár, podpredseda NR SR: (2005-11-09):
Prosím teraz spoločného spravodajcu z výboru pre životné prostredie a ochranu prírody poslanca Lászlóa Kötelesa, aby informoval Národnú radu o výsledku prerokovania tohto materiálu vo výboroch.
Ďuriš Nicholsonová, Lucia, podpredsedníčka NR SR (2017-09-06):
Pán minister sa hlási o slovo. Chcem sa vás ale opýtať, pán minister, či v rámci rozpravy ešte chcete reagovať na kolegov. V záverečnom slove. Takže týmto vyhlasujem všeobecnú rozpravu za skončenú. Vystúpi pán minister ako navrhovateľ v záverečnom slove. Nech sa páči.
Žiga, Peter, podpredseda NR SR (2024-01-10):
Pani poslankyňa Gažovičová.
Marosz, Ján, poslanec NR SR (2018-10-19):
Ďakujem za slovo. Ja by som chcel toto vystúpenie trošku podporiť aj štatistickými dátami. Svetová zdravotnícka organizácia zverejnila počet pôrodov u mladistvých v rámci štátov Európskej únie, a teda u mladistvých, u dospievajúcich v rozhraní päť až deväť pôrodov za rok najnižší počet majú teda Holanďania, Slovinci, Dáni, Švédi, Cyprus, Taliansko, Fínsko. O niečo vyšší podiel pôrodov mladistvých matiek v rozhraní od 10 do 20 pôrodov je vo väčšine členských štátov: v Nemecku, v Rakúsku, Francúzsku a tak ďalej, v Českej republike, v Maďarsku, Poľsku, na Malte. A najvyšší počet pôrodov dospievajúcich je na Slovensku 22, v Estónsku 24, v Spojenom kráľovstve 26, v Rumunsku 40 a v Bulharsku 44. Táto štatistika je, samozrejme, u dospievajúcich, u dospievajúcej mládeže, tento návrh zákona je skôr o študentoch, ale teda môžme predpokladať, že u nás je naozaj opodstatnené hovoriť o tom, že štát má mať ochranné mechanizmy vo vzťahu k mladým ženám, ktoré otehotnejú. A je jedno, či otehotnejú, či sú pripravené na materstvo, alebo sú to náhodné tehotenstvá, je psou povinnosťou štátu, aby podal týmto matkám v tom čase ochrannú, pomocnú ruku a aby neboli vystavené rôznym stresom, ktoré sú, samozrejme, aj možno z neželaného, nechceného tehotenstva, ale na druhej strane aby neboli vystavované aj chudobe. To znamená... (Prerušenie vystúpenia časomerom.)
Mizík, Stanislav, poslanec NR SR (2018-09-19):
Ďakujem za slovo. Milan, to nie je len dojem, že ti tieto, že ti to pripomína zákony z knesetu, pán Danko to aj výslovne vyhlásil, že chce doniesť zákony Izraela ku nám, že sa neskutočne hanbil v Izraeli a tak ďalej a tak ďalej. A hľa, už je to tu! A poprosím ťa, keď uznáš za vhodné, lebo to je tvoja vec, nereaguj na tú kôpku schizofrénie, ktorá sedí tam dole a ktorá dokázala skĺbiť LGTB plus islam. Ďakujem za slovo.
J. Baška, poslanec: (2004-09-09):
Pán minister, chcem sa teda spýtať na termín, kedy to uznesenie bude predložené do vlády.
V. Veteška, podpredseda NR SR: (2005-05-17):
B. Hanzel, poslanec: Ďakujem pekne, pán predsedajúci. Ja len veľmi stručne. Ja som už asi pred rokom v tejto Národnej rade hovoril o tom, že netreba nič vymýšľať, ten systém je naozaj vymyslený, a je vymyslený jednoducho. Ja som skutočne, keď som prišiel do Švédska, žasol nad jednoduchosťou registrácie áut. Ja to potom niekedy v rozprave možnože ešte nabudúce poviem, ale keď to dokážem povedať za dve minúty, ako je to jednoduché, tak to naozaj musí byť jednoduché. Nové auto je certifikované pri prechode hraníc – značka  má certifikát asi na dva roky. Každé auto, ktoré má dostať číslo, je cez centrálny register evidované, či má technickú kontrolu, či má zaplatenú cestnú dať a či má zaplatenú poistku. Keď sa tieto tri doklady stretnú v centrálnom registri, tak z centrálneho registra príde nové číslo na to auto, keď je nové, a keď už nie je nové, keď je ročné alebo dvojročné, tak vám príde každý rok ročná nálepka s tým, že to auto má oprávnenie chodiť po komunikáciách. My tu vidíme, že nám po diaľniciach autá chodia bez čísla, to je absolútne niečo nepredstaviteľné, že sa vôbec niečo také môže stať. A teraz poviem, každý rok vám príde tri mesiace predtým, ako máte ísť na technickú kontrolu, vám príde domov vyzvanie, že sa máte do troch mesiacov zúčastniť technickej kontroly, keď sa zúčastníte a znova zaplatíte poistku, zaplatíte cestnú daň, tak sa automaticky stretnú údaje v centrálnom registri a príde vám domov nálepka, číslo vám príde poštou a tak ďalej, žiadne preregistrácie z okresu do okresov, to všetko sú hlúposti a my napriek tomu, že vydávame nové čísla a tak ďalej, tak robíme tak či tak len parciálne hlúposti namiesto toho, aby sme ten celý jednoduchý systém prebrali. Ďakujem.
Laššáková, Jana, podpredsedníčka NR SR (2015-06-17):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa k tomuto návrhu zákona hlási pán poslanec Poliačik. Pán poslanec Raši. Končím možnosť prihlásiť sa do rozpravy. Nech sa páči, pán poslanec Poliačik, máte slovo.
Baláž, Radovan, poslanec NR SR (2019-12-05):
Pán predseda, teraz budeme hlasovať o druhom bode z tohto pozmeňujúceho návrhu pána poslanca Galeka a Zemanovej.
Zmajkovičová, Renáta, podpredsedníčka NR SR (2014-02-13):
Ďakujem. Faktické poznámky na vystúpenie pána poslanca nie sú. Uzatváram možnosť prihlásiť sa. Teraz v rozprave vystúpi pán poslanec Abrhan.
Mihál, Jozef, poslanec NR SR (2016-05-25):
Ďakujem, pán predseda. V rozprave k tomuto návrhu vystúpili pani poslankyňa Grausová, pán poslanec Mihál a ja, žiadne návrhy neboli predložené... (Smiech v sále.) Pán poslanec Burian a pán poslanec Mihál, ak teda sa môžem opraviť. (Smiech v sále.) Poprosím, pán predsedajúci a pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-12-03):
(Hlasovanie.) 137 prítomných, 80 za, 57 sa zdržalo. Tieto body sme schválili.
Laššáková, Jana, podpredsedníčka NR SR (2014-06-06):
S faktickou poznámkou na vystúpenie pána poslanca pán poslanec Érsek. Nech sa páči.
Grendel, Gábor, podpredseda NR SR (2021-06-18):
Otváram rozpravu v treťom čítaní . Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2014-09-17):
Príjemné dobré ráno, vážené panie poslankyne, páni poslanci. Otváram šiesty rokovací deň 37. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Juraj Droba, Pavol Frešo, Gábor Gál, Maroš Kondrót, Jozef Mikuš, Alojz Přidal, Lucia Žitňanská. Na zahraničnej pracovnej ceste je poslanec Róbert Madej. Pokračujeme v prerušenej rozprave v druhom čítaní o vládnom návrhu zákona o príspevku poskytovanom z európskych štrukturálnych a investičných fondov, tlač 1050. Pán minister už zaujal svoje miesto, aj pán spravodajca Ladislav Kamenický. Včera neukončil svoje vystúpenie do rozpravy písomne prihlásený poslanec Pavol Zajac, ktorému teraz odovzdávam slovo. Nech sa páči, pán poslanec. (Pokračovanie v rokovaní o vládnom návrhu zákona o príspevku poskytovanom z európskych štrukturálnych a investičných fondov a o zmene a doplnení niektorých zákonov , tlač 1050.)